1.1 Algemene agting
Jesus het ŉ byna geheimsinnige persoonlikheid gehad en uitmuntend gepreek. Mense het aan sy lippe gehang:
Jesus het nooit ŉ boek geskryf, ŉ leër aangevoer, politieke drome gehad of verder as 150 kilometer van sy woonplekaf gereis nie. Nogtans het Hy binne die bestek van drie jaar die wêreld van destyds geskud. Geen godsdiensleier kon Hom dit ooit nadoen nie. Wat het Jesus so anders as die ander kerklui gemaak? Was Hy maar net ŉ baie begaafde godsdiensleier?
Baie mense beskou Jesus as bloot ŉ uitsonderlike sedeprediker. Gelowiges daarenteen vereer Hom as ware God. Daarom het Hy vir hulle ŉ uitsonderlike naam gegee om hulle van ongelowiges te onderskei - kinders van God:
Ten spyte daarvan dat Jesus nooit aanspraak op enige vorm van leierskap gemaak het nie, het baie mense Hom as ŉ toekomstige politieke leier beskou.
Jesus het egter nooit direk by die Jode se godsdienstwiste of politieke ideale betrokke geraak nie en sy bediening hoofsaaklik buite kerkgeboueverrig. Sy boodskap was eenvoudig:
“Kom na My toe”, “Volg My” en “Gehoorsaam My”.
1.2 ŉ Opvallende onderskeid
Wanneer Jesus se bediening met dié van ander godsdiensleiers vergelyk word, is daar ŉopvallende onderskeid. Al die ander leiers leer mense om deugsaam te lewe. Geeneen het ooit op goddelikheid aanspraak gemaak nie. Slegs Jesus vergewe sonde en verlos sondaars van die ewige dood.
Sy bediening het hoofsaaklik op die as van sondevergifnis gedraai. En slegs God kan sondes vergewe. Die engel sê vir Josef:
“... Dáár is die Lam van God wat die sonde van die wêreld wegneem” (Joh.1:29).
Jesus sê van Homself:
“ Want God het sy Seun in die wêreld gestuur nie om die wêreld te veroordeel nie, maar dat die wêreld deur Hom gered kan word” (Joh.3:17).
“ ... en die bloed van Jesus Christus reinig ons van alle sonde ....... En julle weet dat Hy verskyn het om ons sondes weg te neem....” (1 Joh.1:7; 3:5).
1.3 Goddelike uitsprake
Jesus se optrede het vriend en vyand verras. Hy sê:
“... voordat Abraham was, is Ek” (Joh.8:58)
“...hy wat My gesien het, het die Vader gesien ....” (Joh.14:9). Hy sê vir ŉ vrou:“.... jou sondes is jou vergewe” (Luk.7:48).
Daarbenewens het Jesus dooies laat opstaan en ŉ stormsee laat bedaar. En alles het onmiddellik gebeur.
Was Jesus nie dalk ŉ uitsonderlike profeet soos Elia of een van die ander geseënde boodskappers nie? Nee, Hy is werklik God. Die Evangelies getuig hiervan want geen profeet het ooit sulke aansprake soos Jesus gemaak nie. Alhoewel Hy nooit direk gesê het “Ek is God” nie, het Jesus nooit gesê dat Hy maar net ŉ mens of profeet was nie.
“Ek is so lankal by julle, en het jy My nie geken nie, Filippus? Hy wat My gesien het, het die Vader gesien .... Glo jy nie dat Ek in die Vader is en die Vader in My nie? Die woorde wat Ek tot julle spreek, spreek Ek nie uit Myself nie; maar die Vader wat in My bly, Hy doen die werke. Glo My dat Ek in die Vader is, en die Vader in My; of anders, glo My ter wille van die werke self”(Joh.14).
Baie van Jesus se aansprake het mense oorblufen selfs ongemaklik gelaat. By Lasarus se graf sê Hy vir Martha:
By ŉ ander geleentheid sê Hy dat Hy die lig van die wêrelden die enigste weg na God is (Joh.14:6).
Sy “Ek is”uitsprake moet teen die agtergrond van die OT verstaan word. Toe Moses na God se naam vra, antwoord Hy hom:
“Ek is wat Ek is” (Ex.3:14).
Daarmee het God dit aan Moses duidelik gemaak dat Hy die enigste God is; tydloos en ewig daar. Geen mens so ŉ aanspraak vir homself gebruik het nie.
Gevolglik was dit vir die Jode ŉ ontnugtering toe ŉ man opdaag en praat asof hy God is. Hy sê dat hy sondes vergewe, vir ewig bestaan en aan die einde van alle tye as Regter oor die mensdom sal oordeel. Dit het die kerkleiers net meer vasbeslote gemaak om Jesus dood te maak.
1.4 God op aarde
Jesus en die hemelse Vader is een:
“Ek en die Vader is een.... al glo julle My nie, glo die werke, dat julle kan erken en glo dat die Vader in My is, en Ek in Hom” (Joh.10:30,38).
“Filippus sê vir Hom: Here, toon ons die Vader, en dit is vir ons genoeg. Jesus sê vir hom: Ek is so lankal by julle, en het jy My nie geken nie, Filippus? Hy wat My gesien het, het die Vader gesien. En hoe sê jy: Toon ons die Vader? Glo jy nie dat Ek in die Vader is en die Vader in My nie? Die woorde wat Ek tot julle spreek, spreek Ek nie uit Myself nie; maar die Vader wat in My bly, Hy doen die werke” (Joh.14:8-10).
“Luister na My, o Jakob, en Israel, wat Ek geroep het, dit is Ek; Ek is die Eerste, ook is Ek die Laaste” (Jes.48:12).
In Openb,22:13,16 sê Jesus:
“Ek is die Alfa en die Omega, die begin en die einde, die eerste en die laaste. Ek, Jesus, het my engel gestuur om hierdie dinge aan julle voor die gemeentes te betuig. Ek is die wortel en die geslag van Dawid, die blink môrester”.
Net God is sonder ŉ begin of ŉ einde. Gevolglik is Jesus God.
Jesus is God, die Regter wat aan die einde van die wêreld die mensdom gaan oordeel.
Jesus verwys hier na die naggesig van Daniël:
“Ek het gesien in die naggesigte, en kyk, met die wolke van die hemel het Een gekom soos die Seun van ’n mens, en Hy het gekom tot by die Oue van dae, en hulle het Hom nader gebring voor Hom. En aan Hom is gegee heerskappy en eer en koningskap; en al die volke en nasies en tale het Hom vereer; sy heerskappy is ’n ewige heerskappy wat nie sal vergaan nie, en sy koninkryk een wat nie vernietig sal word nie” (Dan.7:13,14).
Jesus sê vir die hoëpriester dat Hy die Seun van die Mensis; die Een aan wie die heerskappye van die aarde behoort. Sy ewigdurende krag en unieke gesag kan nie nagedoen word nie:
Jesus se kragtige optredes het van sy goddelike identiteit getuig - genesingswonders, wonderwerke en sondevergifnis.
Jesus het talle aansprake gemaak wat die Jode ontstoke gemaak het. Sy morele karakter het egter met al hierdie aansprake ooreengestem. Desondanks het sy teenstanders gedurig na aanklagte teen Hom gesoek om Hom te vervolg, maar niks gekry nie omdat Hy sondeloos was.
Petrus, Jakobus en Paulus skryf al drie oor Jesus se sondeloosheid. Dit moes baie opvallend gewees het. Selfs Pilatus sê vir die bloeddorstige skare dat hy onskuldig aan hierdie man (Jesus) se bloed is. Aan die voet van die kruis sê die Romeinse wag dat Jesus waarlik die Seun van God was (Mt.27:54).
Die NT verwys telkens na Jesus se goddelikheid. Dit begin by die vier evangelies en loop dwarsdeur Handelinge tot by die Pauliniese briewe. Die skrywers noem Hom nie net Verlosser nie, maar sonder ŉ omhaal van woorde, ook God:
“want in Hom is alle dinge geskape wat in die hemele en op die aarde is, wat sienlik en onsienlik is, trone sowel as heerskappye en owerhede en magte — alle dinge is deur Hom en tot Hom geskape. En Hy is voor alle dinge, en in Hom hou alle dinge stand” (Kol.1:16,17).
” en leer ons om die goddeloosheid en wêreldse begeerlikhede te verloën, ingetoë en regverdig en vroom in die teenwoordige wêreld te lewe, terwyl ons die salige hoop en die verskyning van die heerlikheid verwag van die grote God en ons Verlosser, Jesus Christus”(Tit.2:12,13).
“Daarom het God Hom ook uitermate verhoog en Hom ’n naam gegee wat bo elke naam is,sodat in die Naam van Jesus sou buig elke knie van die wat in die hemel en die wat op die aarde en die wat onder die aarde is,en elke tong sou bely dat Jesus Christus die Here is tot heerlikheid van God die Vader” (Fil.2:9-11).
1.5 Was alles dalk leuens?
Talle geskiedkundige figure het Jesus as ŉ groot leermeester geag, maar nienoodwendig as God nie. Thomas Jefferson was een van hulle. Hy het Jesus se sedeleer bewonder, maar sy godheid ontken. Jefferson het soos die Joodse kerklui geglo dat Jesus se aanspraak om God te wees, ŉ leuen was.
Mense lieg maklik vir eie gewin. Jesus kon dit ook gedoen het indien Hy staatkundige mag wou bekom. Maar Hy wou nie en mense wat Hom in ŉ magsposisie wou plaas, sonder ŉ omhaal van woorde tereggewys. Niks kon Jesus daartoe dryf om ŉ leuenaar te wees nie. Dit sou sy volgelinge allermins bevoordeel het want baie van hulle ŉ martelaarsdood gesterf.
Jesus het geen belang by staatkundige mag gehad nie. Hy het eerder na die verworpenes van die samelewing uitgereik, mense met geen politieke mag nie. Al netwerk waaroor Jesus beskik het, was mense met geen magsinvloed nie.
Indien Jesus staatkundige mag wou bekom, sou Hy die kruis vermy het. Maar Hy het nie en by verskeie geleenthede vir sy dissipels gesê dat ŉ lydensweg op Hom wag. ŉ Kruisiging sou niemand aardse mag besorg nie, maar eerder alle hoop daarop verongeluk.
Jesus het tot en met sy hemelvaart nooit van sy aanspraak dat Hy God is afgesien nie. Indien Hy daarvan afgesien het, sou die Joodse kerklui Hom waarskynlik nie vervolg het nie. Sy volharding met hierdie uitsspraak het Hom juis ŉ kruis gekos!
Indien Jesus vir eiewaan oneerlik oor sy identiteit was, sou Hy nie wêreldwyd bekend geword het nie. Nog minder sou sy boodskap die toets van die tyd oorleef het. Tydens die kruisiging het al die dissipels gevlug; nie juis ŉ resep om ŉ nuwe godsdiensbedeling te loods nie!
Geleerdes wat al Jesus se woorde en optrede onder die vergrootglas geplaas het, kon nooit enige ongerymdhede vind nie. Jesus se onberispelikheid verstom vandag nog vriend en vyand. Geen getuienis in hetsy die kerk- of sekulêre geskiedenis dui daarop dat Jesus oneerlik oor iets was nie. Hy sou nie mense kon bedrieg en steeds die mees onberispelike karakter van alle tye bly nie!
Ten spyte van sy groot geleerdheid wat ŉ doktorsgraad in die teologie ingesluit het, het Albert Schweitzer die goddelikheid van Jesus ontken en sy aansprake aan misleiding toegeskryf. Hy sê dat Jesus destyds mislei is om te glo dat Hy die Messias was. Nee, Schweitzer slaan die bal baie ver mis. God sou nooit toelaat dat ŉ misleier die lot van die mensdom kom omkeer het nie!